**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2019. április 24-i ülésére**

**Javaslat a Savaria Szimfonikus Zenekar feladatának finanszírozására az önkormányzat 2019. évre elfogadott költségvetésének „Kulturális ágazat, média kiadásaiból”**

Az önkormányzat 2019. évi költségvetéséről szóló 5/2019. (IV.1.) önkormányzati rendelet a „Kulturális ágazat, média kiadásaiban a „Kiemelt rendezvények „Iseumi Játékok” tételsor terhére 30.000 e Ft összeget biztosít.

A Közgyűlés által a fenti feladatra biztosított előirányzat hatékony, rugalmas felhasználása érdekében szükséges a szóban forgó költségvetési tételt a rendezvényt szervező intézmény, a Savaria Szimfonikus Zenekar költségvetésébe átcsoportosítani.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2019. április „ ”**

**/: Koczka Tibor :/**

# **HATÁROZATI JAVASLAT**

 **………/2019. (IV.24.) JTKB sz. határozat**

A Bizottság a „Javaslat a Savaria Szimfonikus Zenekar feladatának finanszírozására az önkormányzat 2019. évre elfogadott költségvetésének „Kulturális ágazat, média kiadásaiból” c. előterjesztést megtárgyalta, és javasolja a Közgyűlésnek, hogy az önkormányzat 2019. évi költségvetéséről szóló rendeletének soron következő módosításakor a 9. sz. melléklet „Kulturális ágazat, média kiadásai” -ban a „Kiemelt rendezvények – Iseumi Nyári Játékok” tételsoron szereplő 30.000 e Ft összeg kerüljön átcsoportosításra a rendezvényt szervező Savaria Szimfonikus Zenekar 2019. évi költségvetésébe.

**Felelős:** Dr. Takátsné dr. Tenki Mária, a Bizottság elnöke

(Stéger Gábor, a Közgazdasági és Adó Osztály vezetője,

Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője)

**Határidő:** 2019. évi költségvetési rendelet soron következő módosítása